da en da nl ca da sv da es da da da da da da da da da da da da da da en da da da da da da da da de da da da da da da da da da da da da da nl da en da da es nl da
Fysisk aktivitet på jobbet kan gå ud over helbredet | Det Nationale Forskningscenter for Arbejdsmiljø
12.4.2021 05:00:00 CEST | Det Nationale Forskningscenter for Arbejdsmiljø
Personer med fysisk krævende (tungt manuelt) arbejde har 35 % større risiko for at dø af hjertekarsygdomme før tid, mens personer, der motionerer og træner flere gange om ugen i fritiden, har 15 % lavere risiko for den samme skæbne. Det viser en ny stor undersøgelse fra Det Nationale Forskningscenter for Arbejdsmiljø (NFA).
Fysisk aktivitet påvirker os forskelligt afhængigt af, om det foregår i fritiden eller på jobbet. Det viser en ny stor undersøgelse foretaget blandt over 100.000 mænd og kvinder, der er fulgt i en periode over 10 år. Tallene er korrigeret for livsstil og sociale forskelle.
Forskere kalder det et ergonomisk paradoks og foreslår, at man nytænker måden at organisere arbejdet, så de gavnlige effekter af fysisk aktivitet i fritiden kan overføres til arbejdet.
”Mange tror, at hvis de har et krævende tungt manuelt arbejde, kan de roligt gå hjem og lægge sig på sofaen efter arbejde og stadig forblive sunde – de har jo været fysiske aktive. Men vores undersøgelse viser, at fysisk krævende arbejde ikke har den samme sammenhæng med hjertekarsundhed og lang levetid som fysisk aktivitet i fritiden” siger professor Andreas Holtermann fra NFA.
I fysisk tunge jobs har man som regel en lavere fysisk belastning henover store dele af arbejdsdagen, men får sjældent pulsen højt op og ikke den nødvendige restitution, som det kræves for at komme i bedre fysisk form. Det står i modsætning til fysisk aktivitet i fritiden, der ofte forekommer mere kortvarigt og intensivt, hvor pulsen kommer op og med tilstrækkelig tid til restitution bagefter.
Et nyt syn på tilrettelæggelse af arbejdet
Andreas Holtermann mener, at vi bør nytænke vores måde at tilrettelægge arbejdet på, så de gavnlige effekter af fysisk aktivitet i fritiden kan overføres til arbejdet.
”Det handler om at tilrettelægge arbejdet, så medarbejderne bliver sundere af at udføre selve arbejdet med den rigtige balance mellem fysisk aktivitet og hvileperioder”, siger han.
I øjeblikket er forskerne i gang med en række forsøg, hvor man afprøver den tilgang. Eksempelvis ved at tilrettelægge arbejdet ved en produktionslinje, så den enkelte medarbejder ikke udfører den samme opgave hele dagen, men skifter mellem siddende, stående og gående arbejde. Og at pædagoger i en børnehave laver lege, hvor både de ansatte og børnene får pulsen op i løbet af dagen.
”På samme måde som man indretter byer med flere cykelstier og grønne områder, der tilskynder os til at røre os, skal vi finde nøglen til en sundhedsgivende organisering og tilrettelæggelse af arbejdet i jobs med forøget risiko for sygdom og førtidig tilbagetrækning”.
Alex HooshiarChef for Ledelses- og KommunikationssekretariatetNational Forskningscenter for Arbejdsmiljø
Information om Det Nationale Forskningscenter for Arbejdsmiljø
Det Nationale Forskningscenter for Arbejdsmiljø
39 16 52 00http://www.nfa.dk
Det Nationale Forskningscenter for Arbejdsmiljø (NFA) forsker, formidler og uddanner, og bidrager dermed til at udvikle et sundt og sikkert arbejdsmiljø i Danmark
Følg pressemeddelelser fra Det Nationale Forskningscenter for Arbejdsmiljø
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Nationale Forskningscenter for Arbejdsmiljø
En måneds sygefravær årligt: Angst og depression svækker tilknytningen til arbejdsmarkedet1.9.2022 06:15:00 CEST | Pressemeddelelse
Medarbejdere med angst og/eller depression har væsentlig dårligere tilknytning til arbejdsmarkedet. Sammenhængen er især stærk blandt kvinder over 48 år, der i gennemsnit har en måneds sygefravær mere årligt, hvis de rammes af angst og depression.
3,5 millioner til forskning i arbejdsulykker på erhvervsuddannelser24.8.2022 08:31:19 CEST | Pressemeddelelse
Et nyt forskningsprojekt med Det Nationale Forskningscenter for Arbejdsmiljø i spidsen skal undersøge mulighederne for bedre forebyggelse af arbejdsulykker på danske erhvervsuddannelser.
Medarbejdere, der udsættes for mobning på arbejdet, har større risiko for selvmord22.6.2022 08:55:58 CEST | Pressemeddelelse
Medarbejdere har en højere risiko for selvmordsforsøg eller fuldbyrdet selvmord, hvis de har oplevet mobning, sammenlignet med medarbejdere der ikke har været udsat for mobning. Sammenhængen er særligt stærk blandt mænd.
Forskning viser sammenhæng mellem arbejdsrelateret stress og tidligere kronisk sygdom16.6.2022 09:46:32 CEST | Pressemeddelelse
Arbejdstagere med et stressende arbejde har en øget risiko for at få en kronisk sygdom tidligere i livet end arbejdstagere uden et stressende arbejde. Risikoen er størst for mænd, hvor en kronisk sygdom i gennemsnittet opstår 10 måneder tidligere, hvis de arbejder i job med høj risiko for arbejdsrelateret stress.
NFA-rapport baner vejen for en fælles standard for ulykkesopgørelser i byggeriet3.6.2022 07:00:00 CEST | Pressemeddelelse
Det Nationale Forskningscenter for Arbejdsmiljø (NFA) har afdækket mulighederne for at udvikle en ny standard for ulykkesopgørelser, som vil gøre det muligt at sammenligne antal og typer af ulykker på tværs af store byggepladser. En række af Danmarks største offentlige bygherrer vil arbejde videre med projektet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022